B4-0902, 0903, 0910, 0916, 0929 και 0942/98

Ψήφισμα σχετικά με το πρόγραμμα αναδιάρθρωσης της Levi-Strauss

Το Ευρωπαϊκό Κοινοβούλιο,

- έχοντας υπόψη την Ευρωπαϊκή Κοινωνική Χάρτα και την Κοινοτική Χάρτα των θεμελιωδών κοινωνικών δικαιωμάτων των εργαζομένων, όπως αναφέρονται στην Συνθήκη του Άμστερνταμ,

- έχοντας υπόψη την οδηγία του Συμβουλίου 75/129/ΕΟΚ της 17ης Φεβρουαρίου 1975 για την προσέγγιση των νομοθεσιών των κρατών μελών σχετικά με τις μαζικές απολύσεις, η οποία τροποποιήθηκε με την οδηγία του Συμβουλίου 92/56/ΕΟΚ της 24ης Ιουνίου 1992,

- έχοντας υπόψη την οδηγία του Συμβουλίου 94/45/EOK της 22ας Σεπτεμβρίου 1994 σε ό,τι αφορά την ίδρυση μιας ευρωπαϊκής επιτροπής επιχειρήσεων ή μιας διαδικασίας στις επιχειρήσεις κοινοτικής διάστασης και στις ομάδες επιχειρήσεων κοινοτικής διάστασης με σκοπό να ενημερώσουν και να διαβουλευθούν τους εργαζόμενους,

- έχοντας υπόψη την τελική έκθεση της ομάδας εμπειρογνωμόνων «European Systems of Worker Involvement» (Ομάδα Davignon) και το ψήφισμά του της 19ης Νοεμβρίου 1997 επάυτού του θέματος ((EE C 371, της 8.12.1997, σελ. 83.)),

- έχοντας υπόψη την δήλωση των κυβερνήσεων των κρατών μελών του ΟΟΣΑ για τις διεθνείς επενδύσεις και τις πολυεθνικές επιχειρήσεις,

- έχοντας υπόψη τα ψηφίσματά του στις 13 Ιουλίου 1995 για τις μεταφορές επιχειρήσεων και τις απώλειες θέσεων απασχόλησης στην Ευρωπαϊκή Ένωση, με χαρακτηριστικό παράδειγμα την Lee Europe στο Ypres ((ΕΕ C 249 της 25.9.1995, σελ. 152)) και της 12 Μαρτίου 1997 για το κλείσιμο του εργοστασίου της Renault στο Vilvorde ((ΕΕ C 115 της 14.4.1997, σελ. 94)),

A. ανησυχώντας έντονα από την αναγγελία του Προέδρου της Levi Strauss Europe στις 29 Σεπτεμβρίου 1998 της πρόθεσης κλεισίματος τεσσάρων εργοστασίων, στο Βέλγιο (Hooglede-Gits, Wervik, Deurne) και τη Γαλλία (La Bassιe), με αποτέλεσμα την απώλεια 1461 θέσεων απασχόλησης μαζί με 100 περίπου εργαζόμενους στην Ευρώπη με στόχο την μείωση του κόστους εκμετάλλευσης,

Β. εκτιμώντας ότι οι εργαζόμενοι κατέβαλλαν σημαντικές προσπάθειες με στόχο να αποφευχθεί η επιλογή κλεισίματος εργοστασίων,

Γ. εκτιμώντας ότι οι αναδιαρθρώσεις εμπίπτουν στην αρμοδιότητα των επιχειρήσεων, αλλά ότι η λήψη απόφασης θα πρέπει να λαμβάνει υπόψη τις κοινωνικές επιπτώσεις, κυρίως από πλευράς απασχόλησης, και ότι το κλείσιμο μιας επιχείρησης θα πρέπει να σέβεται τους διεθνείς, κοινοτικούς και εθνικούς κανόνες,

Δ. εκτιμώντας ότι η επιχείρηση Levi Strauss πραγματοποίησε στο Βέλγιο κατά το 1997 σημαντικά κέρδη και ότι έθεσε σε λειτουργία ένα καινούργιο εργοστάσιο παραγωγής στην Τουρκία και ότι διπλασίασε την παραγωγή στην Ουγγαρία,

1. εκφράζει την αλληλεγγύη του στους εργαζόμενους της Levi Strauss που απειλούνται από απόλυση λόγω του κλεισίματος τεσσάρων εργοστασίων, λαμβάνοντας υπόψη το γεγονός ότι οι αναδιαρθρώσεις αυτές θα έχουν επιπτώσεις και σε άλλες επιχειρήσεις, τομείς και χώρες[semigr ]

2. καλεί τη διεύθυνση του Levi Strauss Europe να εξετάσει όλες τις δυνατές εναλλακτικές λύσεις με σκοπό να υλοποιήσει την αναδιάρθρωση κατά τρόπο ανθρώπινο, και έτσι να αποφύγει το κλείσιμο των εργοστασίων και τις απολύσεις[semigr ]

3. απαιτεί οι εκπρόσωποι των εργαζομένων να συμμετάσχουν στις διαπραγματεύσεις που αφορούν την αναδιάρθρωση[semigr ]

4. θέτει ερωτήσεις σε σχέση με μια αναδιάρθρωση που προκαλείται, όπως αναφέρεται, λόγω υπερπαραγωγής, ενώ εκτός της Ευρωπαϊκής Ένωσης η Levi Strauss αυξάνει τον αριθμό εργοστασίων και το δυναμικό παραγωγής[semigr ]

5. επαναλαμβάνει τα αιτήματά του προς την Επιτροπή που πραγματοποίησε στο ψήφισμά του στις 13 Ιουλίου 1995 και στις 12 Μαρτίου 1997[semigr ] να προχωρήσει κατεπειγόντως στην ενίσχυση της εφαρμογής της οδηγίας 75/129/ΕΟΚ σχετικά με τις μαζικές απολύσεις και της οδηγίας 94/45/ΕΚ σχετικά με το Ευρωπαϊκό Συμβούλιο Επιχείρησης[semigr ]

6. ζητεί από την Επιτροπή να εντατικοποιήσει τις προσπάθειές της με στόχο να συνδέσει τις δυνατότητες παροχής ευρωπαϊκών επιδοτήσεων με τις οικονομικές και κοινωνικές προϋποθέσεις και να εξετάσει εάν, για τις επιχορηγήσεις που έχουν ήδη δοθεί στη Levi Strauss, πληρούνται όλοι οι όροι[semigr ]

7. επιθυμεί, η Επιτροπή να δώσει εντός ενός μήνα ένα πλήρη κατάλογο όλων των ενισχύσεων που χορηγήθηκαν στην LEVI STRAUSS EUROPE (Διαρθρωτικά Ταμεία RETEX, PHARE, TACIS, ...)[semigr ]

8. υπογραμμίζει την ανάγκη ενός αποτελεσματικού συντονισμού των φορολογικών πολιτικών έναντι των επιχειρήσεων και των κεφαλαίων σε επίπεδο Ευρωπαϊκής Ένωσης για να επιτρέψει στα κράτη μέλη να προωθήσουν μια πλέον ισότιμη κατανομή της φορολογικής πίεσης επί των κεφαλαίων και να μειώσουν τις κοινωνικές δαπάνες του εργατικού δυναμικού[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τα κοινοβούλια του Βελγίου, της Φλάνδρας και της Γαλλίας, τους ευρωπαίους κοινωνικούς εταίρους, τόσο Βέλγους όσο και Γάλλους, τις διευθύνσεις της Levi Strauss Europe καθώς και τις συνδικαλιστικές αντιπροσωπείες των ενεχομένων εργοστασίων.